section_heading: Životopis
paragraph_text: Zadnjih desetak godina života posvetio se je istraživanju života i djela biskupa i fizičara Markantuna de Dominisa te njegovoj znanstvenoj rehabilitaciji i promociji. U nizu knjiga vlastite nakladničke kuće objavio je djela o de Dominisu. Glavni je inicijator i suorganizator najvećega znanstveno-stručnoga skupa u povijesti o de Dominisu. Dobio je godišnju nagradu Slobodne Dalmacije za znanost 2009. godine, ponajviše za pregnuća u rehabilitaciji De Dominisa. Jedan od najzaslužnijih za to što je 2010. godina proglašena za De Dominisovu godinu.